Մթնոլորտ

Մթնոլորտ ( - «գոլորշի» և  - «ոլորտ»), երկնային մարմնի գազային ծածկ, որը նրա շուրջը պահպանվում է ձգողականության շնորհիվ։ Քանի որ մթնոլորտի և միջմոլորակային տարածությունների միջև չկա հստակ սահման, ապա ընդունված է մթնոլորտ համարել գազային այն միջավայրը, որը պտտվում է մոլորակի հետ զուգընթաց որպես մեկ ամբողջություն։ Մի շարք մոլորակների մթնոլորտային շերտը, որը հիմնականում բաղկացած է գազերից (գազային մոլորակներ), կարող է չափազանց հաստ լինել։ Աստղերի արտաքին միջավայրը բնութագրելու համար, որը սկսվում է ֆոտոսֆերայից, օգտագործվում է աստեղային մթնոլորտ հասկացությունը։ Երկիր մոլորակի մթնոլորտը ներառում է թթվածին, որն օգտագործվում է կենդանի օրգանիզմների շնչառության համար, և ածխածնի երկօքսիդ, որն օգտագործում են բույսերը, ջրիմուռները, բակտերիաները ֆոտոսինթեզի համար։ Մթնոլորտը հանդես է գալիս նաև որպես մոլորակը արևի ուլտրամանուշակագույն ճառագայթներից պաշտպանող շերտ։
Մթնոլորտը առկա է մեծ զանգված ունեցող բոլոր մարմինների մոտ, ինչպիսիք են օրինակ երկրանման մոլորակները կամ գազային հսկաները։ Աստղերը նույնպես զուրկ չեն մթնոլորտից, օրինակ Արևը։
Այժմ պարզենք թե ինչ գազերից է բաղկացած մթնոլորտը։
Առաջինն ազոտի մոլեկուլն է (նշանակվում է N տառով), երկրորդը թթվածնի մոլեկուլն է (նշանակվում է O տառով), երրորդն արգոնի ատոմն է (նշանակում են Ar տառերով)։ Թթվածնի և ջրածնի մոլեկուլներն իրար հետ փոխազդելիս առաջացնում են ջրի մոլեկուլներ։ Ածխածինը թթվածնի հետ փոխազդելով առաջացնում է ածխաթթու գազ։ Այժմ պատկերացնենք գազերի մի խառնուրդ, որի 78%-ը ազոտ է, 21%-ը թթվածին է, 0,93% արգոն է, իսկ մնացած 0,07% ջրային գոլորշի, ածխաթթու գազ, օզոն, նեոն, հելիում, մեթան, կրիպտոն և այլն։
Այժմ ուսումնասիրենք մթնոլորտի բոլոր շերտերն առանձին-առանձին։

Ջերմաստիճանի նվազման տիրույթը՝ 0-ից մինչև 8-10 կմ բարձրությամբ ընկած շերտը անվանում են տրոպոսֆերա, իսկ 12-18 կմ ընկած շերտը անվանում են տրոպոպաուզա։
Այստեղից սկսած ջերմաստիճանը սկսում է աճել։ Բանն այն է, որ 18 կմ-ից բարձր՝ Երկրի մակերևույթի ազդեցությունը, որպես ջերմության աղբյուր, արդեն աննշան է։ Ավելի զգալի է դառնում այն, որ օդն անմիջականորեն կլանում է Արեգակի ճառագայթները։ Այս նոր շերտի՝ ստրատոսֆերայի ստորին սահմանին ավելի քիչ է հասնում Արեգակի ճառագայթումից կլանվող ջերմացնող էներգիան, քանի որ մինչ այդ կլանվում է վերին շերտերի կողմից։ Ստացվում է, որ ջերմության աղբյուրն այս անգամ վերևում է։ Չնայած օդի ծայրահեղ չորությանը՝ ստրատոսֆերայում երբեմն հանդիպում են, այսպես կոչված սադափե ամպեր, որոնք գունեղ են՝ մանր սառցաբյուրեղների միջով անցնող ու ցրվող լույսի շնորհիվ։
Հասնելով 18 կմ-ին՝ աստիճանաբար զգալի է դառնում երկրային կյանքի համար ամենակարևոր, պաշտպանիչ շերտերից մեկը՝ օզոնային շերտը։ Ավելի վեր՝ 25 կմ-ի վրա օզոնի խտությունը հասնում է իր առավելագույն արժեքին։ Իսկ 10 կմ-ի վրա օդն այնքան նոսր է, որ թթվածնի ատոմներն ու մոլեկուլները շատ հազվադեպ են հանդիպում միմյանց։ Մյուս կողմից այստեղ հասնող ուժեղ ուլտրամանուշակագույն ճառագայթումը քայքայում է թթվածնի մոլեկուլների մեծ մասը, արդյունքում օզոնի նշույլներն անհետանում են։
55 կմ-ի վրա ջերմաստիճանը հասնում է 0 °C։ Այստեղ ավարտվում է ստրատոլորտը և սկսվում է միջնոլորտը։ Ջերմաստիճանը կրկին սկսում է ընկնել, քանի որ նվազում է օդի խտությունը, ուստի և արգեկնային ճառագայթումից կլանվող և օդը տաքացնող էներգիան։
80 կմ-ի վրա ջերմաստիճանը դառնում է –80 °C, սա արդեն մեզոդադարն է։ Այստեղ հանդիպում են նոսր, թելիկավոր ամպեր։ Ենթադրվում են, որ ի տարբերություն ջրի մանրագույն կաթիլներից կազմված սովորական ամպերի՝ սրանք բաղկացած են ջրի սառցաբյուրեղներով պատված փոշու յուրահատուկ մասնիկներից, որոնց ծագումը, գուցե կապված է հրաբխային կամ արտադրական արտանետումների, ինչպես նաև տիեզերքից եկող փոքր մարմինների՝ երկնաքարերի հետ։
Այստեղից ջերմաստիճանը նորից սկսում է աճել։ Նշանակում է՝ մտնում ենք հաջորդ շերտը, որն անվանում են ջերմոլոտը (թերմոսֆերա) կամ իոնոլորտը (իոնասֆերա)։
150 կմ-ից սկսած հանդիպում ենք արբանյակների։ Իոնոլորտը ձգվում է մինչև 800 կմ։ Դրանից վեր էկզոլորտն է։ Միջավայրի ծայրահեղ նոսրության պայմաններում առավել արագ ու վեր թռչող մասնիկները, առանց այլ մասնիկների հետ բախվելու, կարող են ավելի մեծ բարձրությունների հասնել, քան դանադաղ մասնիկները։ Այդ պատճառով էկզոլորտ են թափանցում միայն մթնոլորտի ամենաթեթև ու ամենաարագ մասնիկները՝ հիմնականում ջրածնի ատոմները։ 1000 կմ-ի վրա էկզոլորտի և միջմոլորակային տարածության տարբերությունը դառնում է աննշմարելի։ Երկրային պայմանների համեմատ այնտեղ գրեթե դատարկություն է՝ վակուում։Ավետիք Գրիգորյան։ «Դարերի խորքից դեպի տիեզերք»։ Երևան, 2013։ 464 էջ։ ISBN 978-9939-0-0714-4։

+ Չոր օդի կազմըԳազՊարունակությունը,  ըստ ծավալի, %Բաղադրություն ըստ զանգվածի, %Ազոտ78,08475,50Թթվածին20,94623,10Արգոն0,9321,286Ածխաթթու գազ  (на 2013)3,95—Նեոն1,821,3Հելիում4,67,2ՄեթանIPCC TAR table 6.1   (на 1998).1,7—Կրիպտոն1,142,9Ջրածին57,6Քսենոն8,7—Ծիծաղեցնող գազ57,7

 Մթնոլորտային ճմշում 
Միավորների միջազգային համակարգում ճնշումը չափվում է պասկալով, իսկ զանգվածային լրատվամիջոցներում մթնոլորտային ճնշումը հաճախ ներկայացվում է նաև միլիմետր սնդիկի սյունով: «Նորմալ պայմաններում»՝ ըստ Միջազգային ստանդարտ մթնոլորտի, ծովի մակերևույթի վրա օդի ճնշումը 15 °C ջերմաստիճանում ընդունվում է 101 325 Պա կամ 760 մմ սնդ. ս.: Մթնոլորտային ճնշումը նվազում է բարձրության հետ՝ համաձայն բարոմետրական բանաձևի: Մթնոլորտային ճնշումը, գազի զանգվածի կշիռը, նվազում է մեծ բարձրություններում՝ քանի որ բարոմետրիկ բանաձևով ավելի բարձր բարձրության վրա նվազում է վերևում գտնվող գազի զանգվածը:

 Արտաքին հղումներ 
 Структура атмосферы (в том числе тропосферы) и особенности проявления её элементов. 
 ПРИРОДА ПАРНИКОВОГО ЭФФЕКТА, Объединенный Научный Совет РАН по проблемам Геоинформатики.

 Ծանոթագրություններ 

Կատեգորիա:Գազեր
Կատեգորիա:Մթնոլորտ